
מדינת ישראל
משרד החינוך 
המשנה למנכ"ל

אגף בכיר, תפעול רכש ולוגיסטיקה
אגף רכש מכרזים והתקשרויות
ירושלים, 8 באוגוסט 2019

ז' באב תשע"ט
מכרז מס' 26/7.2019 : מתן שירותי ריכוז, תיאום ובקרה על פעילויות במרכזי המורים הארציים  ובמרכזים לחינוך מדעי, הפועלים במוסדות האקדמיים (מכרז חוזר)

הבהרה 1

סיכום תשובות לשאלות שהגיעו עד לתאריך 18.7.2019
1. כללי

1. נוסח ערבות הבנקאית/ערבות חברת הביטוח או הוראת הקיזוז חייב להיות זהה לנוסח המצורף למכרז זה, לרבות הסכום ותוקף הערבות בהתאם לדרישות שבמכרז זה.
הערבות/הוראת הקיזוז להגשת ההצעה לא תהיה צמודה.
הערבות תישא את תאריך המועד להגשת ההצעה למכרז או כל תאריך שקדם למועד זה.

בשום מקרה לא תתקבל ערבות הנושאת תאריך מאוחר יותר.
2. בהצעה יש להציג את ניסיונו של המציע והיקפי הפעילות כמפורט בדרישות הסף ויש לצרף את כל המסמכים להוכחת הניסיון ועמידה בדרישות הנ"ל.

יש לוודא כי כל המסמכים תקפים למועד הגשת ההצעה.
3. את ההצעה יש למלא עפ"י המבנה המצורף לחוברת המכרז ולהקפיד על מילוי כל הפרטים ועל הגשת כל המסמכים עם כל החתימות הנדרשות של הגורמים השונים. 

ניתן להוסיף דפים ולהרחיב מידע בהצעה על מנת להבהיר את היקף פעילותו ויכולתו של המציע לבצע את העבודה.
4. בנספח מספר 3 למכרז זה מצורף חוזה ההתקשרות. 
על המציע למלא את פרטיו במקומות המיועדים לכך בחוזה, לחתום על דפי חוזה זה בראשי תיבות (כולל חותמת) בכל עמוד וכן חתימה מלאה (כולל חותמת) בעמוד האחרון.

פרטי ההתקשרות (סכום, מועד תחילת ההתקשרות ומשכה ותנאים אחרים שנותרו ריקים בחוזה) ימולאו רק לאחר הודעה על זכיה ורק על ידי המציע שהצעתו נקבעה כזוכה במכרז. יש לצרף את החוזה החתום לחוברת ההצעה המוגשת למשרד.

אין המציע נדרש לצרף במועד הגשת ההצעה את הנספח לעריכת הביטוחים חתום ע"י חברת הביטוח. עם זאת עם החוזה החתום יידרש המציע הזוכה במכרז זה, לצרף את נספח עריכת הביטוח חתום ע"י חברת הביטוח. 
יש  לשים לב, כי חברות הביטוח נוטות לשנות את הנוסח וכי באחריותו של המציע להקפיד על נוסח התואם את הנוסח המצורף למכרז.
כל בקשה לשינוי או הבהרה לגבי הדרישות הנ"ל יש להפנות במסגרת שאלות ובירורים כאמור בסעיף 1.1 במכרז בלבד. התייחסות תינתן אך ורק באופן האמור בסעיף זה.

ככל שיערכו שינויים ע"י המציע בנספח הביטוח, הם לא ילקחו בחשבון ובכל מקרה המציע הזוכה במכרז ידרש לצרף לחוזה החתום על ידו את הנוסח שנדרש במכרז חתום ע"י חברת הביטוח. 

ככל שלא יעשה כן עליו לקחת בחשבון כי הדבר עשוי להוות עילה לביטול זכייתו במכרז.
5. בסעיף הצעת המחיר יש לפרט את כל מרכיבי הצעת המחיר ללא יוצא מן הכלל. 

חוסר בהצעת המחיר באחד או יותר מהסעיפים, יפסול את ההצעה מאחר שלא ניתן יהיה להשוותה להצעות אחרות. 

6. עפ"י טופס השוואת ההצעות המצורף למכרז מי שמציג נתונים מעבר לדרישות הסף, נהנה מציון גבוה יותר בהתאמה.

7. אם המציע יתקל בשאלה בעלת חשיבות, במהלך הכנת הצעתו או המועד האחרון להעברת השאלות, הוא רשאי להגיש את שאלתו, לכתובת המייל michrazimedu@education.gov.il  בהתאם למבנה ולאופן המפורטים בסעיף 1.1 במכרז .
אגף רכש מכרזים והתקשרויות יבחן את השאלה ויחליט באם לתת תשובה.

בכל מקרה בו החליט אגף רכש מכרזים והתקשרויות לתת תשובה, היא תנתן בכתב בלבד וכן תפורסם באתר, לפי שיקול דעת האגף.
8. סיכום תשובות זה מהווה חלק בלתי נפרד מהמכרז ויש לצרפו להצעה כשהוא חתום על ידי המציע. ניתן להוריד סיכום תשובות זה מאתר מינהל הרכש הממשלתי בכתובת: HTTP://WWW.MR.GOV.IL
9. הפעילות במכרז הקודם למכרז זה בוצעה ע"י מוסד הטכניון למחקר ופיתוח בע"מ.

10. למען הסר ספק ולתשומת לב המציעים, במסגרת סיכום התשובות לשאלות אין התייחסות לשאלות שמהותן בדיקה של עמידת המציעים בדרישות המוגדרות במכרז, לא כל שכן עמידה בדרישות הסף.
הגשת ההצעה תוך הוכחת עמידה בדרישות הסף, הינה באחריות המציע בלבד. 
רק לאחר המועד האחרון להגשת ההצעות, יחל תהליך בדיקת ההצעות לגופן.
2. מענה לשאלות הספקים
להלן טבלה בה מפורטות שאלות ותשובות בנושא המכרז שבנדון, כפי שנתקבלו בכתב במשרדי אגף הרכש:
	סידורי
	מס' הסעיף אליו מתייחסת השאלה
	עמוד
	שאלה
	תשובה

	כתב המכרז

	1. 
	כללי
	כללי
	נא אישורכם, כי ניתן יהיה להגיש את ההצעה בשותפות.  
	במסגרת מכרז זה לא ניתן להתאגד לצורך הגשת ההצעה

	2. 
	5.7 ו – 5.9
	19
	"למען הזהירות, נבקש לציין כי חלק מהעובדים שישתתפו בפרויקט יועסקו על ידי האוניברסיטה כקבלני משנה ו/או אינם מועסקים על ידי האוניברסיטה באופן בלעדי".
	המשרד לא מתערב בצורת העסקה של עובדי הקבלן.

	3. 
	8.5
	26
	יש להוסיף לסיפא את המשפט "הקבלן יהא רשאי לשמור עותק בידו לצרכי ארכיון ולצרכי השימוש המותרים לו על פי מכרז זה".     
	מאושר

	4. 
	9.3, 9.8 ו – 9.9
	27
	נבקש להוסיף בסוף הסעיף או כתת סעיף חדש את המלל הבא: "המידע בסעיף זה לא כולל מידע אשר הינו בנחלת הכלל ו/או שהגיע אל הקבלן כדין מצד שלישי ו/או שפותח על-ידי הקבלן באופן עצמאי או שהוא ידע, רעיונות, תפישות וניסיון מקצועיים (know-how) שהצטברו בידי הקבלן ו/או שגילויו נדרש על-פי דין" 
	אין שינוי

	5. 
	10.6
	28
	לאחר המילים "את האחריות" יש להוסיף "עפ"י דין". בנוסף, נבקש להשמיט את המילים "או לכל נזק כלכלי/פיננסי טהור"- שכן האוניברסיטה אינה אחראית לנזקים שכאלה ואינה מבוטחת בגינם. כמו כן, יש למחוק את המילים "באופן מיידי" שבפסקה השנייה ולהוסיף במקומן "עם קבלת פס"ד שלא עוכב ביצועו".
	הסעיף נשאר ללא שינוי


	6. 
	10.6
	27
	
	יש להוסיף בסוף סעיף זה את המשפט הבא :
במקרים שבהם המשרד נתבע בחוב שנובע מהתנהלות של הקבלן המשרד יודיע לקבלן על התביעה בכדי לאפשר לו להתגונן. אין במתן ההודעה על ידי המשרד בכדי לפטור את הקבלן מהחובה לשפות את המדינה.


	7. 
	14.5
	38
	מה קורה אם אף אחת מבין ההצעות אינן עסק בשליטת אישה – איזו הצעה תיבחר?
	הבחירה בין המציעים תהיה על פי הקריטריונים המפורטים במכרז. 

	8. 
	18.6
	40
	נבקש להוסיף למילה "אחראי" שבתחילת השורה השנייה את המילים "על פי כל דין".
	הסעיף נשאר ללא שינוי

	9. 
	19.3
	41
	נבקש להוסיף בסוף הסעיף את המשפט הבא: "בהתאם לתנאי ההחלפה המפורטים בסעיף 5 למכרז".
	הסעיף נשאר ללא שינוי

	10. 
	סעיף 21, הפרות יסודיות
	41
	נבקש להוסיף בסוף הפסקה הראשונה את המשפט הבא: "לא לפני שניתנה לקבלן הזדמנות לתקן את ההפרה תוך זמן סביר". 
	הסעיף נשאר ללא שינוי

	נספח 3 - חוזה התקשרות

	11. 
	5.1.2
	61-71
	נבקש להוסיף בסוף הסעיף את המשפט הבא: "לא כולל מידע אשר הינו בנחלת הכלל ו/או שהגיע אל צד ב' כדין מצד שלישי ו/או שפותח על-ידי צד ב' באופן עצמאי או שהוא ידע, רעיונות, תפישות וניסיון מקצועיים (know-how) שהצטברו בידי צד ב' ו/או שגילויו נדרש על-פי דין".
	ראו תשובה לשאלה 4

	12. 
	סעיף 12, אחריות משפטית
	61-71
	1. סעיף 12.6  - נבקש להוסיף אחרי המילה "אחריות" את המילים "עפ"י כל דין".
2. במקום המילים "באופן מיידי" נבקש כי ייכתב "עם קבלת פס"ד חלוט שלא עוכב ביצועו". 
3. בנוסף בסוף הפסקה יש להוסיף: "המשרד מתחייב להודיע לצד ב'  על כל הליך משפטי שיוגש נגדו כאמור, יאפשר לצד ב' להתגונן ומתחייב לסייע לצד ב', ככל שיידרש, בהתגוננות כנגד תביעה כאמור. המשרד מתחייב שלא להודות ו/או להכיר בחבות ו/או להתפשר אלא לאחר התייעצות עם צד ב' וקבלת אישורו".
	ראו תשובה לשאלה 5

	13. 
	12.6
	66
	
	במקרים שבהם המשרד נתבע בחוב שנובע מהתנהלות של צד ב' המשרד יודיע לצד ב' על התביעה בכדי לאפשר לו להתגונן. אין במתן ההודעה על ידי המשרד בכדי לפטור את צד ב' מהחובה לשפות את המדינה.


	14. 
	סעיף 14.4 – זכויות יוצרים
	61-71
	שאלת הבהרה: יש להוסיף לסיפא את המשפט "צד ב' יהא רשאי לשמור עותק בידו לצרכי ארכיון ולצרכי השימוש המותרים לו על פי הסכם זה"
	ראו תשובה לשאלה 3

	15. 
	סעיף 15, הפרת חוזה
	61-71
	שאלות הבהרה כדלקמן:
1.   סעיף 15.1 – נדרש לאפשר לצד ב' שהות מספקת לתקן הפרות רק לאחר מכן ניתן יהיה להגדיר כהפרה יסודית.
2. סעיף 15.2 – יש להשמיט "הוצאות עקיפות".
	הסעיף נשאר ללא שינוי

	16. 
	סעיף 17, ערבות בנקאית
	
	מאחר ובתחילת מסמכי המכרז יש הגדרה של ערבות ביצוע הכוללת גם הוראת קיזוז הרלוונטית למוסדות להשכלה גבוהה, שאלת הבהרה: לעניין מוסדות להשכלה גבוהה, נא אשרו כי בכל מקום בו כתוב ערבות בהסכם זה הכוונה היא גם להוראת קיזוז. 
	ראו הגדרה 3.6


3. טופס הגשת ההצעה
1. על המציע למלא את כל הפרטים הנדרשים, לצרף את כל המסמכים ולהגיש את חוברת הצעה ב- 2 העתקים.
בנוסף, על המציע לצרף להצעתו 3 תקליטורים כאשר בכל אחד מהם ייצרב עותק סרוק של חוברת ההצעה בלבד, ללא הצעת המחיר או כל פריט ממנה. על גבי התקליטור יש לכתוב את שם המציע ושם המכרז.
2. על המציע לסמן בדף 3 של טופס הגשת ההצעה את העמודים שהוא לא מעוניין לחשוף והיה ויזכה במכרז ולפרט את הנימוקים למניעת החשיפה.
בכל מקרה מובהר בזה כי ועדת המכרזים הינה הגורם המוסמך להחליט אם מדובר במידע שניתן לחשוף אותו אם לאו.
3. סעיף 8 – נתוני ראש מינהלת מל"מ המיועד – יש לפרט את ניסיונו של מנהל הפרוייקט המיועד ולצרף קורות חיים מפורטים ותעודות הסמכה. 
יש להקפיד על התאמה בין האמור בסעיף 8 לבין קורות החיים.
4. סעיף 9 – נתוני בעלי התפקידים הבאים: המנהל הפדגוגי - יש לפרט עבור כל אחד מבעלי התפקידים המיועדים את ניסיונו ולצרף קורות חיים מפורטים ותעודות הסמכה.
יש להקפיד על התאמה בין האמור בסעיף 9 לבין קורות חיים של כל אחד מבעלי התפקידים.
5. סעיף 10 – הצעת מחיר – חובה למלא את כל הסעיפים שבהצעת המחיר במלואם.
יש למלא את הטבלה במלואה.

יש לכלול בהצעת המחיר את כל העלויות של המציע. הצעת המחיר הינה סופית ולא תשולם לקבלן כל תמורה נוספת. 
יש לצרף דפי עזר לחישוב הסעיפים השונים בהם יפורטו כל מרכיבי העלות של הקבלן בחלוקה להוצאות קבועות והוצאות משתנות.
דפי עזר אלו משמשים לבחינת סבירות ההצעה.

בכבוד רב,


אורנה מיטמיגר
                           
מנהלת אגף רכש מכרזים והתקשרויות

